
ΑΠΟΦΑΣΕΙΣ 

Αοιθ. 995 (1) 

Σύσταση Αναπτυξιακής Δημοτικής Επιχείρησης 
Παρανεστίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 277-284,287 304 του 
Π.Δ/τος 410/95 (Δ.Κ.Κ.) και του Ν. 2503/97. 

2. Την αριθ. 104/1999 απόφαση του Δημοτικού Συμ¬ 
βουλίου Παρανεστίου, σχετικά με τη σύσταση «Αναπτυ¬ 
ξιακής Δημοτικής Επιχείρησης (ΑΔΕΠ) Δήμου Παρανε¬ 
στίου». 

3. Την αριθ 396/2.2.2000 έκθεση αξιολόγηση της οικο¬ 
νομοτεχνικής μελέτης της ανωτέρω επιχείρησης από τη 
Δ/νση Σχεδιασμού και Ανάπτυξης της Καβάλας. 

4. Την αριθ. 1303/10.6.99 απόφαση του Γενικού Γραμ¬ 
ματέα Περιφέρειας περί ανάθεσης αρμοδιοτήτων, απο¬ 
φασίζουμε: 

Διαπιστώνουμε, ότι είναι νόμιμη η αριθ. 104/1999 από¬ 
φαση του Δημοτικού Συμβουλίου Παρανεστίου, με την ο¬ 
ποία συνιστάται στο Δήμο Παρανεστίου Επιχείρηση με 
την επωνυμία «Αναπτυξιακή Δημοτική Επιχείρηση 
(Α.Δ. Ε. Π.) Δήμου Παρανεστίου», ως ίδιο νομικό πρόσωπο 
ιδιωτικού δικαίου το οποίο διέπεται από τις διατάξεις των 
άρθρων 277-284 και 304 του Π.Δ/τος 410/95. 

Σκοπός της επιχείρησης είναι: 

1. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α. Η ουσιαστική και ολοκληρωμένη πολιτιστική ανάπτυ¬ 


ξη του Δήμου και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας και της 
αγάπης για τις τέχνες η προστασία της εθνικής πολιτιστι¬ 
κής ταυτότητας, η αναγωγή των πολιτιστικών, πνευματι¬ 
κών και καλλιτεχνικών αγαθών σε οργανικά στοιχεία της 
καθημερινής ζωής και η ενεργητική και συνειδητή συμμε¬ 
τοχή των πολιτών στην πολιτιστική ζωή του Δήμου. 

β. Η δημιουργία της απαραίτητης πολιτιστικής υποδο¬ 
μής. 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής του χορού, Κινηματογρά¬ 
φου, θεάτρου και των άλλων οπτικοακουστικών μέσων 
καθώς και των εικαστικών τεχνών. 

δ. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκών που θα επιτρέψουν την άσκηση και α¬ 
νάπτυξη των ατομικών δημιουργικών ικανοτήτων στους 
αντίστοιχους τομείς. 

ε. Η προβολή, ανάπτυξη και η διάδοση αυτών των τε¬ 
χνών με την διοργάνωση, παραγωγή και παρουσίαση πο¬ 
λιτιστικών εκδηλώσεων, καθώς και άλλων επιμορφωτι¬ 
κών και ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για την βελτίωση της ποιότητας της ζωής και την δη¬ 
μιουργική αξιοποίηση του ελεύθερου χρόνου των κατοί¬ 
κων του Δήμου και ιδιαίτερα των νέων. 

ζ. Η ανάπτυξη της συνεργασίας με το πνευματικό κέ¬ 
ντρο, τους μαζικούς πολιτιστικούς φορείς και τα ερασιτε¬ 
χνικά συγκροτήματα του Δήμου και της ευρύτερης πε¬ 
ριοχής και η παροχή με κάθε δυνατό τρόπο ηθικής και υ¬ 
λικής βοήθειας και τεχνικής υποστήριξης, με στόχο την 
ενίσχυση της ερασιτεχνικής δημιουργίας και την διεύ¬ 
ρυνση του πεδίου των πρωτοβουλιών και των παρεμβά¬ 
σεων τους. 

η. Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προ¬ 
ώθηση και υλοποίηση, πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

θ. Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού επιμορφωτικού, πολι¬ 
τιστικού και αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητα της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου σχολές αναλφάβη¬ 
των, εργαστήρια, διαλέξεις, ημερίδες, συνέδρια κλπ) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κλπ). 

2. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. Η ένταξη των εκδηλώσεων στις 
δραστηριότητες της νέας Δημοτικής Επιχείρησης για την 
εξασφάλιση της αποτελεσματικότερης οργάνωσης και 
διεξαγωγής των σημαντικών αυτών γεγονότων για τον 
Δήμο και την ευρύτερη περιοχή, της ευελιξίας και της 
συμμετοχής της Τοπικής Αυτοδιοίκησης. 

3. Η υλοποίηση εκπαιδευτικών και επιμορφωτικών προ¬ 
γραμμάτων. 

Η υλοποίηση εκπαιδευτικών - επιμορφωτικών προγραμ¬ 
μάτων Ε.Ε. ή άλλων Δημοσίων Φορέων. 

4. Η περιβαλλοντική ευαισθητοποίηση, η Διαχείριση του 
Περιβάλλοντος και των δικτύων Περιβαλλοντικής Ενημέ¬ 
ρωσης Πληροφόρησης. 

α. Η Διαχείριση των δικτύων Περιβαλλοντικής Ενημέ- 
ρωσης-Πληροφόρησης που περιλαμβάνουν πυρήνες 
τουριστικών δραστηριοτήτων Κέντρα Περιβαλλοντικής 
και Πολιτισμικής Πληροφόρησης, καταγραφή και αξιο¬ 
ποίηση των ιστορικών τόπων και των μνημείων της περιο¬ 
χής και εξασφάλιση των βασικών υποδομών στήριξης και 
υλοποίησης των βασικών στόχων του προγράμματος. 

β. Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος της περιφέ¬ 
ρειας του Δήμου και της ευρύτερης περιοχής, η ευαισθη- 
τοποίηση των δημοτών και κατοίκων σε αντίστοιχα θέμα¬ 
τα, η προώθηση περιβαλλοντικής επιμόρφωσης, η 
ενεργός συμμετοχή σε σχετικά προγράμματα της Ευρω¬ 
παϊκής Ένωσης, η παροχή υπηρεσιών συμβούλου σε θέ¬ 
ματα ρύπανσης, κυκλοφορίας και πράσινου του Δήμου, η 
ανάπτυξη και προώθηση συνεργασιών με Πανεπιστη¬ 
μιακούς και Δημόσιους γενικά Οργανισμούς και Επιχει¬ 
ρήσεις Κοινής Ωφέλειας. 

γ. Η αξιοποίηση και διαχείριση των δασών και του πρά¬ 
σινου του Δήμου με την δημιουργία χώρων περιπάτων, 
αθλητικών χώρων ψυχαγωγίας και πολιτιστικών εκδηλώ¬ 
σεων, εμπλουτισμού του πράσινου και δημιουργίας της α¬ 
παραίτητης υποδοχής για την περιβαλλοντική ευαισθη- 
τοποίηση των κατοίκων του Δήμου. 

δ. Η εφαρμογή προγράμματος ανακύκλωσης με διαλο¬ 
γή στην πηγή. 

ε. Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών, την καθαριότητα και την αισθητική των πόλε¬ 
ων και των τουριστικών περιοχών, την συντήρηση του 
πρασίνου και την επέκταση του. 


στ. Η περιβαλλοντική εκπαίδευση παιδιών ηλικίας μέχρι 
12 ετών σε συνδυασμό με μαθήματα κυκλοφοριακής 
αγωγής. 

5. Η ανάληψη δραστηριοτήτων Τοπικής Ανάπτυξης. Η 
Αγροτική, Γεωργική, Κτηνοτροφική, Δασική Ανάπτυξη, η 
δημιουργία και εκμετάλλευση ΒΙΟ.ΠΑ και άλλων υποδο¬ 
μών, η ανάληψη και υλοποίηση αναπτυξιακών σχετικών 
προγραμμάτων (Ι_θ 30 θγ ΙΝΤΕΒΒΕΟ κ.α.) η εκπόνηση Ανα¬ 
πτυξιακών Μελετών και γενικά Αναπτυξιακών Πρωτοβου¬ 
λιών. 

6. Η Οργάνωση των Υπηρεσιών Υγείας και Κοινωνικής 
Πρόνοιας. 

Η Οργάνωση των Υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η λειτουργία 
Συμβουλευτικών Σταθμών, η υλοποίηση Προγραμμάτων 
ατόμων με ειδικές ανάγκες και τρίτης ηλικίας «Βοήθεια 
στο Σπίτι», η λειτουργία Παιδικών και Βρεφονηπιακών 
Σταθμών, Κέντρων Δημιουργικής Απασχόλησης παιδιών 
(ΚΔΑΠ) για την εξυπηρέτηση των εργαζομένων και μη μη¬ 
τέρων, η φροντίδα, προσχολική αγωγή, διαπαιδαγώγηση, 
ψυχαγωγία και απασχόληση βρεφών, νηπίων και παιδιών 
γενικά προσχολικής ηλικίας. 

7. Εκδόσεις - Εκτυπώσεις 

Η έκδοση ενημερωτικών φυλλαδίων, περιοδικών πολιτι¬ 
στικού κοινωνικού και τουριστικού περιεχομένου για την 
προβολή των τοπικών πολιτιστικών και τουριστικών πό¬ 
ρων περιοδικών για την συνεχή επικοινωνία με τους κα¬ 
τοίκους και δημότες του Δήμου μέσα από ένα «φιλικό» έ¬ 
ντυπο και την δημιουργία βήματος για την αμφίδρομη α¬ 
νάπτυξη των ιδεών του Δήμου, των δημοτών, των 
κατοίκων, των εργαζομένων στο Δήμο και άλλων ΟΤΑ του 
Νομού. 

Η δημιουργία εργαστηρίου εκτυπώσεων για την κάλυ¬ 
ψη των αναγκών του Δήμου της Δημοτικής Επιχείρησης 
και άλλων Ο.Τ.Α. 

8. Τουριστική Ανάπτυξη 

Η λειτουργία τμήματος για την προβολή των τουριστι¬ 
κών πόρων, του Δήμου της ευρύτερης περιοχής και του 
Νομού. 

Η αξιοποίηση των φυσικών πόρων και ιδιαίτερα της ευ¬ 
ρύτερης περιοχής του παρθένου δάσους των καταρ¬ 
ρακτών και του Αχλοδορέματος και της πλούσιας βλά¬ 
στησης. 

Η εκμετάλλευση ορεινών καταφύγιων και κατασκηνώ¬ 
σεων. 

Η αξιοποίηση και διαχείριση Δασών και Βοσκοτόπων. 

Η διοργάνωση εκδρομών. 

Η λειτουργία - εκμετάλλευση εστιατορίων, αναψυκτη- 
ρίων και λοιπών τουριστικών εγκαταστάσεων. 

9. Λειτουργία «θερμαλιστικού Κέντρου» 

Η Διαχείριση και εκμετάλλευση του θερμαλιστικού Κέ¬ 
ντρου που θα κατασκευαστεί και θα λειτουργήσει στην 
περιοχή των θερμών μεταλλικών πηγών «θερμιά»και με 
βασικό προσανατολισμό την σύνταξη του «θερμαλισμού, 
της «οικολογίας» και του «Πολιτισμού». 

10. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους 
εγκαταστάσεις (όπως ανοιχτά ή κλειστά γήπεδα) και εξο¬ 
πλισμό, η διοίκηση διαχείριση και εκμετάλλευση τους, η 

εξασφάλιση των αναλώσιμων αθλητικών ειδών και υλι¬ 
κών, η συνεργασία με αθλητικά Κέντρα και τους λοιπούς 
φορείς του Αθλητισμού του Δήμου και των Δημοτικών 
Διαμερισμάτων, η στήριξη των δραστηριοτήτων τους, η 
οργάνωση και λειτουργία ερασιτεχνικών αθλητικών τμη¬ 
μάτων, η διοργάνωση περιοδικών και ετησίων ομαδικών ή 
ατομικών αθλημάτων και αγώνων μαζικών αθλημάτων για 
την συμμετοχή των νέων και γενικότερα των κατοίκων σε 
αθλητικές δραστηριότητες και εκδηλώσεις και μέσω αυ¬ 
τών η σημαντική, πολιτιστική και πνευματική ανάπτυξη 
των κατοίκων. 

11. Τεχνικός Τομέας 

Τεχνικές μελέτες -Κατασκευές -Συντηρήσεις. 
Εκπόνηση μελετών, κατασκευή και συντήρηση έργων, 
οικιστικές αναπλάσεις, διαμορφώσεις κοινοχρήστων χώ¬ 
ρων, κατασκευή και συντήρηση των οδοστρωμάτων, έρ¬ 
γων υποδομής, συντήρηση των σχολικών και δημοτικών 
γενικά κτιρίων και εγκαταστάσεων. 

Η Δημοτική Επιχείρηση θα εγγράφει στα Νομαρχιακά 
Μητρώα και θα μπορεί να αναλαμβάνει έργα με απ ευθεί¬ 
ας αναθέσεις από το Δήμο και από ΟΤΑτου Νομού προϋ¬ 
πολογισμού μέχρι 8.000.000 δρχ.(άρθρο 291 παρ. 4 του 
Π.Δ. 410/95). 

12. Επιχειρηματικές δραστηριότητες 
α) Διαφημίσεις 

Η εκμετάλλευση κοινοχρήστων χώρων που θαπαραχω- 
ρηθούν από τον Δήμο στην Δημοτική Επιχείρηση για μι¬ 
σθώσεις σε διαφημιστικές εταιρείες και λοιπά φυσικά 
πρόσωπο. 

Εκτός των επιπλέον εσόδων θα εξασφαλιστεί η προβο¬ 
λή μέσω διαφημιστικών στοιχείων, ιδίων και μηνυμάτων 
του Δήμου και της Επιχείρησης που έχουν σχέση με την 
Πολιτιστική Ανάπτυξη, τον Αθλητισμό, το Περιβάλλον, την 
Υγεία (πρόληψη) κ.λ.π. 
β) Δημοτική Συγκοινωνία. 

Η δρομολόγηση λεωφορείων και λοιπών μεταφορικών 
μέσων εντός των ορίων του Δήμου,για την καλλίτερη εξυ¬ 
πηρέτηση των μαθητών, ατόμων τρίτης ηλικίας,ατόμων 
με ειδικές ανάγκες και γενικά κατοίκωντου Δήμου, 
γ) Λοιπές δραστηριότητες 

Η ανάληψη βιώσιμων επιχειρηματικών δραστηριοτήτων 
και η συμμετοχή σε άλλες επιχειρήσεις για την ανάπτυξη 
της περιοχής και την εξυπηρέτηση των κατοίκωντου Δή¬ 
μου. 

Έδρα της Επιχείρησης 

Έδρα της Επιχείρησης ορίζεται ο Δήμος Παρανεστίου 
Ν. Δράμας Διοίκηση της Επιχείρησης. 

Η Αναπτυξιακή Δημοτική Επιχείρηση Παρανεστίου θα 
διοικείται από (7μελές) Διοικητικό Συμβούλιο που θα ορι¬ 
στεί από το Δημοτικό Συμβούλιο (άρθρο 278 παρ. 1 του 
ΠΔ 410/95) μαζί με αναπληρωτές. 

Στο Διοικητικό Συμβούλιο θα συμμετέχουν, 
α) Τρείς (3) τουλάχιστον αιρετοί εκπρόσωποι του Δή¬ 
μου έκτων οποίων ο ένας θα προέρχεται από την μειοψη¬ 
φία. 

β. Ένας (1) εκπρόσωπος Κοινωνικού Φορέα 
γ. Δημότες ή κάτοικοι του Παρανεστίου που θα έχουν 
πείρα ή γνώσεις σχετικές με το αντικείμενο της Επιχείρη¬ 
σης. 

δ. ένας (1) εκπρόσωπος των εργαζομένων στην Επιχεί¬ 
ρηση , όταν ο αριθμός των απασχολουμένων είναι μεγα¬ 


λύτερος των είκοσι (20 ) ατόμων, (χωρίς αλλαγή της συ¬ 
στατικής πράξης). 

Διάρκεια της Επιχείρησης 

Η διάρκεια της επιχείρησης είναι πενήντα (50) χρόνια α¬ 
πό την δημοσίευση της απόφασης αυτής στην Εφημερί¬ 
δα της Κυβέρνησης. 

Έδρα της Επιχείρησης είναι το Παρανέστι Νομού Δρά- 
μας. 

Ο Δήμος διαθέτει στην Επιχείρηση χρηματικό ποσό 
50.000.000 δρχ ως αρχικό κεφάλαιο. 

Πόροι της Επιχείρησης. 

1. - Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

2. Έσοδο από την Λειτουργία θεάτρου, κινηματογρά¬ 
φου και άλλων ψυχαγωγικών Κέντρων. 

3. Έσοδο από την οργάνωση πολιτιστικών και ψυχαγω¬ 
γικών εκδηλώσεων 

4. Έσοδο από εκδόσεις-εκτυπώσεις. 

5. Έσοδο από την υλοποίηση εκπαιδευτικών και επι¬ 
μορφωτικών προγραμμάτων. 

6. Έσοδο από την Διαχείρηση Δικτύων Περιβαλλοντι¬ 
κής Ενημέρωσης. Πληροφόρησης προγραμμάτων περι¬ 
βαλλοντικής ευαισθητοποίησης. 

7. Έσοδο από την λειτουργία του θερμαλιστικού Κέ¬ 
ντρου. 

8. Έσοδα από την διαχείριση και εκμετάλλευση Ορει¬ 
νών καταφυγίων και κατασκηνώσεων Δασών και Βοσκο¬ 
τόπων Εστιατορίων-Αναψυκτηρίων και λοιπών Τουριστι¬ 
κών Εγκαταστάσεων. 

9. Έσοδο από την λειτουργία ή την ενοικίαση ακινήτων. 

10. Έσοδο από την εκμετάλλευση των κοινόχρηστων 
και λοιπών χώρων καιτην μίσθωση τους σε διαφημιστικές 
εταιρίες και λοιπά πρόσωπα για την προβολή διαφημιστι¬ 
κών μηνυμάτων. 

11. Έσοδο από την λειτουργία αθλητικών χώρων 

12. Έσοδα από την κατασκευή, συντήρηση έργων και 
την εκπόνηση τεχνικών μελετών. 

13. Έσοδα από λοιπές επιχειρηματικές δραστηριότη¬ 
τες της Επιχείρησης που σε κάθε περίπτωση επιτρέπο¬ 
νται εφόσον δεν απαγορεύεται από την κείμενη Νομοθε¬ 
σία την σχετική με της Επιχειρήσεις των Ο.Τ.Α. 

14. Έσοδα απάτην περιουσία της Επιχείρησης. 

15. Έσοδα από κληροδοτήματα εισφορές, χορηγίες 
δωρεές κλπ. 

16. Έσοδα από λοιπές πηγές Διάλυση της Επιχείρησης. 
Η Επιχείρηση Διαλύεται: 

α. Με απόφαση του Δημοτικού Συμβουλίου με την από¬ 
λυτη πλειοψηφίατων μελών του. 

β. Όταν λήξει χωρίς να παραταθεί η διάρκεια της Επι¬ 
χείρησης. 

γ. Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση, 
εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης. Το υπόλοιπο περιέχεται στο Δήμο. (άρθρο 284 Π.Δ. 
410/95). 

9. Η απόφαση αυτή επιβαρύνει τον Προϋπολογισμό του 
Δήμου με το ποσό των 50.000.000 δρχ. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτείατης Επιχείρησης, διέπονται από τις 
σχετικές με τις Δημοτικές και Κοινοτικές Επιχειρήσεις 
διατάξειςτου Π.Δ. 410/95 (Δ.Κ.Κ.). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Δράμα, 1 Μαρτίου 2000 
Ο Γενικός Γραμματέας Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 7120/1999 (2) 

Σύσταση Αναπτυξιακής Δημοτικής Επιχείρησης Δήμου 
Κάτω Νευροκοπίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 277-284, 291 και 304 του 
Π.Δ/τος 410/95. 

2. Την αριθ. 96/1999 απόφαση του Δημοτικού Συμβου¬ 
λίου Κάτω Νευροκοπίου σχετικά με τη σύσταση «Αναπτυ¬ 
ξιακής Δημοτικής Επιχείρησης Δήμου Κ.Νευροκοπίου» 
(ΑΔΕΝ). 

3. Την 2267/14.6.99 οικονομοτεχνική μελέτη για τη σύ¬ 
σταση της ανωτέρω επιχείρησης. 

4. Την αριθ. 667/1.6.1998 απόφαση του Γενικού Γραμ¬ 
ματέα Περιφέρειας «Ανάθεση άσκησης αρμοδιοτήτων 
στον Γ ενικό Δ/ντή της Περιφέρειας», αποφασίζουμε: 

1. Διαπιστώνουμε, ότι είναι νόμιμη η αριθ. 96/1999 από¬ 
φαση του Δημοτικού Συμβουλίου με την οποία συνιστάται 
στο Δήμο Κάτω Νευροκοπίου Δημοτική Επιχείρηση με 
την επωνυμία «Αναπτυξιακή Δημοτική Επιχείρηση Κάτω 
Νευροκοπίου» (Α.Δ.Ε.Ν.) ως ίδιο νομικό πρόσωπο ιδιωτι¬ 
κού δικαίου το οποίο διέπεται από τις διατάξεις των άρ¬ 
θρων 277-284, 291 και 304του Π.Δ/τος 410/95 του Δημο¬ 
τικού και Κοινοτικού Κώδικα. 

2. - Σκοπός της επιχείρησης είναι: 

α. Η ανάληψη δραστηριοτήτων που έχουν σχέση με την 
πολιτιστική ανάπτυξη του Δήμου και της ευρύτερης πε¬ 
ριοχής και η καλλιέργεια σε βάθος της καλλιτεχνικής ευ¬ 
αισθησίας και της αγάπης για τις τέχνες, η προστασία της 
Εθνικής πολιτιστικής ταυτότητας, η αναγωγή των πολιτι¬ 
στικών, πνευματικών και καλλιτεχνικών αγαθών σε οργα¬ 
νικά στοιχεία της καθημερινής ζωής και η ενεργητική και 
συνειδητή συμμετοχή των πολιτών στην πολιτιστική ζωή 
του Δήμου. 

β. Η δημιουργία της απαραίτητης πολιτιστικής υποδο¬ 

μής 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής του χορού, Κινηματογρά¬ 
φου, θεάτρου και των άλλων οπτικοακουστικών μέσων 
καθώς και των εικαστικών τεχνών. 

δ. Η προβολή, ανάπτυξη και διάδοση αυτών των τεχνών 
με τη διοργάνωση παραγωγή και παρουσίαση πολιτιστι¬ 
κών εκδηλώσεων, καθώς και άλλων επιμορφωτικών δρα¬ 
στηριοτήτων. 

ε. Η ανάπτυξη της αναγκαίας υποδομής για τη βελτίω¬ 
ση της ποιότητας της ζωής και τη δημιουργική αξιοποίη¬ 
ση του ελεύθερου χρόνου των κατοίκων του Δήμου και ι¬ 
διαίτερα των νέων. 


στ. Η ανάπτυξη της συνεργασίας με το πνευματικό κέ¬ 
ντρο, τους μαζικούς πολιτιστικούς φορείς και τα ερασιτε¬ 
χνικά συγκροτήματα του Δήμου και της ευρύτερης πε¬ 
ριοχής και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης με στόχο την 
ενίσχυση της ερασιτεχνικής δημιουργίας και την διερεύ- 
νηση του πεδίου των πρωτοβουλιών και των παρεμβάσε¬ 
ων τους. 

ζ. Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προ¬ 
ώθηση και υλοποίηση πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

η. Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού πολι¬ 
τιστικού αναπτυξιακού και ερευνητικού χαρακτήρα. Για 
την υλοποίηση των πιο πάνω στόχων η Επιχείρηση θα α¬ 
ναπτύξει την δραστηριότητα της σε τρεις αλληλένδετους 
στόχους: τον εκπαιδευτικό, τον επιμορφωτικό και τον ψυ¬ 
χαγωγικό. Οι εκπαιδευτικές δραστηριότητες (επαγγελ¬ 
ματικά και ελεύθερα τμήματα σχολών) θα συνδυαστούν 
με ένα σύνολο επιμορφωτικών πρωτοβουλιών (όπως σχο¬ 
λές γονέων, σεμινάρια επαγγελματικού προσανατολι¬ 
σμού, σεμινάρια παιδαγωγικού περιεχομένου,σχολές α¬ 
ναλφάβητων, εργαστήρια, διαλέξεις, ημερίδες, συνέδρια 
κλπ) με πολιτιστικές και ψυχαγωγικές εκδηλώσεις (όπως 
θεατρικές και κινηματογραφικές παραστάσεις, προβο¬ 
λές, εκθέσεις, συναυλίες, φεστιβάλ κλπ). 

θ. Η Οργάνωση και διεξαγωγή πολιτιστικών και ψυχα¬ 
γωγικών εκδηλώσεων Η ένταξη των εκδηλώσεων στις 
δραστηριότητες της νέας Δημοτικής Επιχείρησης για την 
εξασφάλιση της αποτελεσματικότερης οργάνωσης και 
διεξαγωγής των σημαντικών αυτών γεγονότων για τον 
Δήμο και την ευρύτερη περιοχή, της ευελιξίας και της 
συμμετοχής της Τοπικής Αυτοδιοίκησης. 

ι. Η υλοποίηση εκπαιδευτικών και επιμορφωτικών προ¬ 
γραμμάτων. Η υλοποίηση εκπαιδευτικών - επιμορφωτι¬ 
κών προγραμμάτων Ε.Ε. ή άλλων Δημοσίων φορέων. 

ια. Η περιβαλλοντική ευαισθητοποίηση και η Διαχείριση 
περιβάλλοντος. 

Η εκπόνηση μελετών που έχουν σχέση με την διαχείρι¬ 
ση του φυσικού και αστικού περιβάλλοντος του Δήμου και 
των Δημοτικών Διαμερισμάτων, η ευαισθητοποίηση των 
δημοτών και κατοίκων σε αντίστοιχα θέμα, η προώθηση 
περιβαλλοντικής επιμόρφωσης, η ενεργός συμμετοχή σε 
σχετικά προγράμματα της Ευρωπαϊκής Ένωσης, η παρο¬ 
χή υπηρεσιών συμβούλου σε θέματα ρύπανσης, κυκλο¬ 
φορίας και πρασίνου του Δήμου και των Δημοτικών Δια¬ 
μερισμάτων, η ανάπτυξη και προώθηση συνεργασιών με 
Πανεπιστημιακούς και Δημόσιους γενικά Οργανισμούς 
και Επιχειρήσεις Κοινής Ωφέλειας. 

Η αξιοποίηση και διαχείριση των δασών και του πρασί¬ 
νου των πόλεων με την δημιουργία εμπλουτισμού του 
πρασίνου και δημιουργίας της απαραίτητης υποδομής 
για την περιβαλλοντικής ευαισθητοποίηση των κατοίκων 
του Δήμου. 

Η οργάνωση προγράμματος ανακύκλωσης με διαλογή 
στην πηγή. 

Η οργάνωση και επέκταση των δραστηριοτήτων που έ¬ 
χουν σχέση με την καθαριότητα και την πυρασφάλεια των 
δασών, την καθαριότητα και την αισθητική των πόλεων και 
των τουριστικών περιοχών, την συντήρηση του πρασίνου 
και την επέκταση του. 

Η περιβαλλοντική εκπαίδευση παιδιών ηλικίας μέχρι 12 
ετών σε συνδυασμό με μαθήματα κυκλοφοριακής αγω¬ 
γής· 

ιβ. Η ανάληψη δραστηριοτήτων Τοπικής Ανάπτυξης 

Η Αγροτική, γεωργική, Κτηνοτροφική, Δασική Ανάπτυ¬ 
ξη, η δημιουργία και εκμετάλλευση ΒΙΟ.ΠΑ και άλλων υ¬ 
ποδομών, η ανάληψη και υλοποίηση αναπτυξιακών σχετι¬ 
κών προγραμμάτων (ίθαάθΓ - ΙΙιΐθπθρ Κ.α.) η εκπόνηση 
Αναπτυξιακών Μελετών και γενικά Αναπτυξιακών Πρωτο¬ 
βουλιών. 

ιγ. Η Οργάνωση των Υπηρεσιών Υγείας και Κοινωνικής 
Πρόνοιας. 

Η Οργάνωση των Υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η λειτουργία 
Συμβουλευτικών Σταθμών, η υλοποίηση Προγραμμάτων 
ατόμων με ειδικές ανάγκες και τρίτης ηλικίας «Βοήθεια 
στο Σπίτι», η λειτουργία Παιδικών και Βρεφονηπιακών 
Σταθμών, Κέντρων Δημιουργικής Απασχόλησης Παιδιών 
(ΚΔΑΠ) για την εξυπηρέτηση των εργαζομένων και μη μη¬ 
τέρων, η φροντίδα, προσχολική αγωγή, διαπαιδαγώγηση, 
ψυχαγωγία και απασχόληση βρεφών, νηπίων και παιδιών 
γενικά προσχολικής ηλικίας. 

ιδ. Εκδόσεις - Εκτυπώσεις 

Η έκδοση ενημερωτικών φυλλαδίων, περιοδικών πολιτι¬ 
στικού κοινωνικού και τουριστικού περιεχομένου για την 
προβολή των τοπικών πολιτιστικών και τουριστικών πό¬ 
ρων περιοδικών για την συνεχή επικοινωνία με τους κα¬ 
τοίκους και δημότες του Δήμου και των Δημοτικών Διαμε¬ 
ρισμάτων μέσα από ένα «φιλικό» έντυπο και την δημιουρ¬ 
γία βήματος για την αμφίδρομη ανάπτυξη των ιδεών του 
Δήμου, των δημοτών, των κατοίκων, των εργαζομένων 
στο Δήμο και άλλων ΟΤΑτου Νομού. 

ιε. Τουριστική Ανάπτυξη 

Η λειτουργία τμήματος για την προβολή των τουριστι¬ 
κών πόρων, του Δήμου της ευρύτερης περιοχής του Νο¬ 
μού. 

Η εκμετάλλευση Λιμνών (θησαυρού, Λευκογείων, Κατά¬ 
φυτου κ.λπ.) 

Η εκμετάλλευση του Χιονοδρομικού Κέντρου Φαλα¬ 
κρού. 

Η εκμετάλλευση ορεινών καταφύγιων και κατασκηνώ¬ 
σεων. 

Η αξιοποίηση και διαχείριση Δασών και Βοσκοτόπων. 

Η διοργάνωση εκδρομών. 

Η λειτουργία - εκμετάλλευση εστιατορίων, αναψυκτη- 
ρίων και λοιπών τουριστικών εγκαταστάσεων. 

ιστ.- Ανάπτυξη του Αθλητισμού. 

Η εξασφάλιση της αναγκαίας υποδομής σε χώρους ε¬ 
γκαταστάσεις (όπως ανοιχτά ή κλειστά γήπεδα) και εξο¬ 
πλισμό, η διοίκηση διαχείριση και εκμετάλλευση τους, η ε¬ 
ξασφάλιση των αναλώσιμων αθλητικών ειδών και υλικών, 
η συνεργασία μετο αθλητικό Κέντρο καιτουςλοιπούς φο¬ 
ρείς του Αθλητισμού του Δήμου και των Δημοτικών Δια¬ 
μερισμάτων, η στήριξη των δραστηριοτήτων τους, η 


οργάνωση και λειτουργία ερασιτεχνικών αθλητικών τμη¬ 
μάτων, η διοργάνωση περιοδικών και ετησίων ομαδικών ή 
ατομικών αθλημάτων και αγώνων μαζικών αθλημάτων για 
την συμμετοχή των νέων και γενικότερα των κατοίκων σε 
αθλητικές δραστηριότητες και εκδηλώσεις και μέσω αυ¬ 
τών η σημαντική, πολιτιστική και πνευματική ανάπτυξη 
των κατοίκων. 

ιζ. Επιχειρηματικές δραστηριότητες 
α) Διαφημίσεις 

Η εκμετάλλευση κοινοχρήστων χώρων που θα παραχω- 
ρηθούν από τον Δήμο στην Δημοτική Επιχείρηση για μι¬ 
σθώσεις σε διαφημιστικές εταιρείες και λοιπά φυσικά 
πρόσωπα. 

Εκτός των επί πλέων εσόδων θα εξασφαλιστεί η προβο¬ 
λή μέσω των διαφημιστικών στοιχείων, ίδιων και μηνυμά¬ 
των του Δήμου και της Επιχείρησης που έχουν σχέση με 
την Πολιτιστική Ανάπτυξη, τον Αθλητισμό, το Περιβάλλον, 
την Υγεία (πρόληψη) κ.λ.π. 
β) Τεχνικές μελέτες -Κατασκευές -Συντηρήσεις. 
Εκπόνηση μελετών, κατασκευή και συντήρηση έργων, 
οικιστικές αναπλάσεις, διαμορφώσεις κοινοχρήστων χώ¬ 
ρων, κατασκευή και συντήρηση οδοστρωμάτων, έργων υ¬ 
ποδομής, συντήρηση των σχολικών και δημοτικών γενικά 
κτιρίων και εγκαταστάσεων. 

Η Δημοτική Επιχείρηση θα εγγράφει στα Νομαρχιακά 
Μητρώα και θα μπορεί να αναλαμβάνει έργα με απ ευθεί¬ 
ας αναθέσεις από το Δήμο και από ΟΤΑτου Νομού προϋ¬ 
πολογισμού μέχρι 8.000.000 δρχ. (άρθρο 291 παρ. 4 του 
Π.Δ. 410/95). 

γ) Λοιπές δραστηριότητες 

Η ανάληψη βιώσιμων επιχειρηματικών δραστηριοτήτων 
και η συμμετοχή σε άλλες επιχειρήσεις για την ανάπτυξη 
της περιοχής και την εξυπηρέτηση των κατοίκων του Δή¬ 
μου. 

3. Η επιχείρηση θα διοικείται από επταμελές (7μελές) 
Διοικητικό Συμβούλιο που τα μέλη του θα ορίζονται μαζί 
με τους αναπληρωτές από το Δημοτικό Συμβούλιο. Στο 
Διοικητικό Συμβούλιο θα συμμετέχουν. 

α. Δύο (2) Δημοτικοί Σύμβουλοι, εκ των οποίων ο ένας 
θα προέρχεται από την μειοψηφία, 
β. Ένας (1) εκπρόσωπος Κοινωνικού Φορέα, 
γ. Ένας (1) εκπρόσωπος των εργαζομένων στην Επιχεί¬ 
ρηση , όταν ο αριθμός των απασχολουμένων είναι μεγα¬ 
λύτερος των είκοσι (20) ατόμων. 

δ. Τα υπόλοιπα μέλη θα είναι δημότες ή κάτοικοιτου Δή¬ 
μου Νευροκοπίου, που θα έχουν πείρα ή γνώσεις σχετι¬ 
κές με το αντικείμενο της Επιχείρησης. 

4. Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερί¬ 
δα της Κυβέρνησης. 

5. Έδρα της Επιχείρησης είναι η πόλη του Κάτω Νευρο¬ 
κοπίου του Νομού Δράμας. 

6. Ο Δήμος διαθέτει στην επιχείρηση χρηματικό ποσό 
40.000.000 δρχ ως αρχικό κεφάλαιο. 

7. Πόροι της Επιχείρησης είναι: 

α. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

β. Έσοδα απάτη λειτουργία θεάτρου, κινηματογράφου 
και άλλων ψυχαγωγικών Κέντρων. 

γ. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

δ. Έσοδα από εκδόσεις - εκτυπώσεις. 

ε. Έσοδα από την υλοποίηση εκπαιδευτικών και επι¬ 
μορφωτικών προγραμμάτων. 

στ. Έσοδα από την διαχείριση και εκμετάλλευση ορει¬ 
νών καταφυγίων και κατασκηνώσεων, ΒΙΟ. ΠΑ και άλλων 
υποδομών, λιμνών, δασών και βοσκοτόπων, χιονοδρομι¬ 
κού Κέντρου Φαλακρού, εστιατορίων- αναψυκτηρίων και 
λοιπών Τουριστικών Εγκαταστάσεων. 

Έσοδα από την ενοικίαση και λειτουργία ακινήτων, από 
κληροδοτήματα εισφορές, χορηγίες, δωρεές κ.λπ. 

Έσοδα από την κατασκευή, συντήρηση έργων και την 
εκπόνηση τεχνικών μελετών, από την εκμετάλλευση των 
κοινοχρήστων και λοιπών χώρων και την μίσθωση του σε 
διαφημιστικές εταιρείες και λοιπά πρόσωπα για την προ¬ 
βολή διαφημιστικών μηνυμάτων. 

Έσοδα από λοιπές πηγές. 

8. Η Επιχείρηση διαλύεται: 

α. Με απόφαση του Δημοτικού Συμβουλίου με την από¬ 
λυτη πλειοψηφίατων μελώντου. 

β. Όταν λήξει χωρίς να παραταθεί η διάρκεια της Επι¬ 
χείρησης. 

γ. Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση, 
εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης. Το υπόλοιπο περιέχεται στο Δήμο. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις Δημοτικές και Κοινοτικές Επιχειρήσεις 
διατάξεις του Νόμου. 

Με την παρούσα δημιουργείται επιβάρυνση του προϋ¬ 
πολογισμού του Δήμου Κάτω Νευροκοπίου ποσού 
40.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Δράμα, 1 Μαρτίου 2000 
Ο Γ ενικός Γ ραμματέας Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 7684/99 (3) 

Σύσταση Αναπτυξιακής Δημοτικής Επιχείρησης Δήμου 
Προσοτσάνης (ΑΔΕΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 277-284, 287, 304 του 
Π.Δ/τος 410/95 (Δ. Κ. Κ.) και του Ν. 2503/97. 

2. Την αριθ. 197/1999 απόφαση του Δημοτικού Συμβου¬ 
λίου Προσοτσάνης, σχετικά με τη σύσταση « Αναπτυ¬ 
ξιακής Δημοτικής Επιχείρησης Δήμου Προσοτσάνης (Α¬ 
ΔΕΠ)». 

3. Την αριθ. 5591/13.10.99 αξιολόγηση της οικονομοτε¬ 
χνικής μελέτης της ανωτέρω επιχείρησης από τη Δ/νση 
Σχεδιασμού και Ανάπτυξης της Καβάλας, αποφασίζουμε: 

Διαπιστώνουμε, ότι είναι νόμιμη η αριθ. 197/1999 από¬ 
φαση του Δ.Σ. Προσοτσάνης με την οποία συνιστάται στο 


Δήμο Προσοτσάνης «Αναπτυξιακή Δημοτική Επιχείρηση 
Δήμου Προσοτσάνης (ΑΔΕΠ)» ως ίδιο Νομικό Πρόσωπο 
Ιδιωτικού Δικαίου, το οποίο διέπεται από τις διατάξεις των 
άρθρων 277-284 και 287 του Π.Δ/τος 410/95. 

Σκοπός της Επιχείρησης είναι: 

Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α. Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλ¬ 
λιέργεια σε βάθος της καλλιτεχνικής ευαισθησίας και της 
αγάπης για τις τέχνες, η προστασία της εθνικής πολιτι¬ 
στικής ταυτότητας, η αναγωγή των πολιτιστικών, πνευμα¬ 
τικών και καλλιτεχνικών αγαθών σε οργανικά στοιχεία της 
καθημερινής ζωής και η ενεργητική και συνειδητή συμμε¬ 
τοχή των πολιτών στην πολιτιστική ζωή του Δήμου. 

β. Η δημιουργία της απαραίτητης πολιτιστικής υποδο¬ 
μής. 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του κινηματο¬ 
γράφου, του θεάτρου και των άλλων οπτικοακουστικών 
μέσων καθώς και εικαστικών τεχνών. 

δ. Η στήριξη και διάδοση της σύγχρονης καλλιτεχνικής 
και πνευματικής δημιουργίας και η εξασφάλιση των συν¬ 
θηκών που θα επιτρέψουν την άσκηση και ανάπτυξη των 
ατομικών δημιουργικών ικανοτήτων στους αντίστοιχους 
τομείς 

ε. Η προβολή, ανάπτυξη και η διάδοση αυτών των τε¬ 
χνών μετην’ διοργάνωση, παραγωγή και παρουσίαση πο¬ 
λιτιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για την βελτίωση της ποιότητας της ζωής και την δη¬ 
μιουργική αξιοποίηση του ελεύθερου χρόνου των κατοί¬ 
κων του Δήμου και ιδιαίτερα των νέων. 

• Η οργάνωση και διεξαγοιγή πολιτιστικών εκδηλώσε¬ 
ων και ψυχαγωγικών εκδηλώσεων. 

Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της απο¬ 
τελεσματικότερης οργάνωσης και διεξαγωγής των σημα¬ 
ντικών αυτών γεγονότων για τον Δήμο και την ευρύτερη 
περιοχή, της ευελιξίας και της συμμετοχής της Τοπικής 
Αυτοδιοίκησης. 

• Η υλοποίηση εκπαιδευτικών και επιμορφωτικών προ¬ 
γραμμάτων. 

Η υλοποίηση εκπαιδευτικών - επιμορφωτικών προγραμ¬ 
μάτων Ε.Ε. ή άλλων Δημοσίων Φορέων. 

• Η περιβαλλοντική ευαισθητοποίηση και η Διαχείριση 
του Περιβάλλοντος. 

α. Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος του Δήμου 
και των Δημοτικών Διαμερισμάτων, η ευαισθητοποίηση 
των δημοτών και κατοίκων σε αντίστοιχα θέματα, η προώ¬ 
θηση περιβαλλοντικής επιμόρφωσης, η ενεργός συμμε¬ 
τοχή σε σχετικά προγράμματα της Ευ ρωπάίκής Ένωσης, 
η παροχή υπηρεσιών συμβούλου σε θέματα ρύπανσης, 
κυκλοφορίας και πρασίνου του Δήμου και των Δημοτικών 
Διαμερισμάτων, η ανάπτυξη και προώθηση συνεργασιών 
με Πανεπιστημιακούς και Δημόσιους γενικά Οργανι¬ 
σμούς και Επιχειρήσεις Κοινής Ωφέλειας. 

β. Η αξιοποίηση και διαχείριση των δασών και του πρα¬ 
σίνου των πόλεων με την δημιουργία χώρων περιπάτου, 

αθλητικών χώρων, χώρων ψυχαγωγίας και πολιτιστικών 
εκδηλώσεων, εμπλουτισμού του πρασίνου και δημιουρ¬ 
γίας της απαραίτητης υποδομής για την περιβαλλοντική 
ευαισθητοποίησητων κατοίκων του Δήμου. 

γ. Η εφαρμογή προγράμματος ανακύκλωσης με διαλο¬ 
γή στην πηγή. 

ζ. Η ανάπτυξη της συνεργασίας με το πνευματικό κέ¬ 
ντρο, τους μαζικούς πολιτιστικούς φορείς και τα ερασιτε- 
χηκά συγκροτήματα του Δήμου και της ευρύτερης περιο¬ 
χής και η παροχή με κάθε δυνατό τρόπο ηθικής και υλικής 
βοήθειας και τεχνικής ερασιτεχνικής δημιουργίας και την 
διεύρυνση του πεδίου των πρωτοβουλιών και των παρεμ¬ 
βάσεων τους. 

η. Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προ¬ 
ώθηση και υλοποίηση πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

θ. Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια κ.λπ.) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κλπ.) με πολιτιστικές και ψυχα¬ 
γωγικές εκδηλώσεις (όπως θεατρικές και κινηματογρα¬ 
φικές παραστάσεις, προβολές, εκθέσεις, συναυλίες, 
φεστιβάλ κ.λπ.). 

δ. Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών, την καθαριότητα και την αισθητική των πόλε¬ 
ων και των τουριστικών περιοχών, την συντήρηση του 
πρασίνου και την επέκταση του. 

ε. Η περιβαλλοντική εκπαίδευση παιδιών ηλικίας μέχρι 
12 ετών σε συνδυασμό με μαθήματα κυκλοφοριακής 
αγωγής. 

• Η ανάληψη δραστηριοτήτων Τοπικής Ανάπτυξης. 

Η Αγροτική, Γεωργική, Κτηνοτροφική, Δασική Ανάπτυ¬ 
ξη, η δημιουργία και εκμετάλλευση ΒΙΟ.ΠΑ και άλλων 
υποδομών, η ανάληψη και υλοποίηση αναπτυξιακών σχε¬ 
τικών προγραμμάτων (ΕθαάθΓ ΙΝΤΕΒΒΕΟ κ.α.) η εκπόνη¬ 
ση Αναπτυξιακών Μελετών και γενικά Αναπτυξιακών 
Πρωτοβουλιών. 

• Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 


και δευτεροβάθμιας ιατρικής περίθαλψης, η λειτουργία 
Συμβουλευτικών Σταθμών, η υλοποίηση Προγραμμάτων 
ατόμων με ειδικές ανάγκες και τρίτης ηλικίας «Βοήθεια 
στο Σπίτι», η λειτουργία Παιδικών και Βρεφονηπιακών 
Σταθμών, Κέντρων Δημιουργικής Απασχόλησης Παιδιών 
(ΚΑΔΠ) για την εξυπηρέτηση των εργαζομένων και μη μη¬ 
τέρων, η φροντίδα, προσχολική αγωγή, διαπαιδαγώγιση, 
ψυχαγωγία και απασχόληση βρεφών, νηπίων και παιδιών 
γενικά προσχολικής ηλικίας. 

• Εκδόσεις - Εκτυπώσεις 

Η έκδοση ενημερωτικών φιλαδίων, περιοδικών πολιτι¬ 
στικού κοινωνικού και τουριστικού περιεχομένου για την 
προβολή των τοπικών πολιτιστικών και τουριστικών πό¬ 
ρων περιοδικών για την συνεχή επικοινωνία με τους κα¬ 
τοίκους και δημότες του Δήμου και των Δημοτικών Διαμε¬ 
ρισμάτων μέσα από ένα «φιλικό» έντυπο και την δημιουρ¬ 
γία βήματος για την αμφίδρομη ανάπτυξη των ιδεών του 
Δήμου, των δημοτών, των κατοίκωντων εργαζομένων στο 
Δήμο και άλλων ΟΤΑτου Νομού. 

Η δημιουργία εργαστηρίου εκτυπώσεων για την κάλυ¬ 
ψη των αναγκών του Δήμου της Δημοτικής Επιχείρησης 
και άλλων ΟΤΑ. 

• Τουριστική ανάπτυξη. 

• Η λειτουργία τμήματος για την προβολή των τουρι¬ 
στικών πόρων, του Δήμου της ευρύτερης περιοχής και 
του Νομού. 

• Η εκμετάλλευση του Χιονοδρομικού Κέντρου Φαλα¬ 
κρού. 

• Η εκμετάλλευση ορεινών καταφυγίων και κατασκη¬ 
νώσεων. 

• Η αξιοποίηση και διαχείριση Δασών και Βοσκοτόπων. 

• Η Διοργάνωση εκδρομών. 

• Η λειτουργία - εκμετάλλευση εστιατορίων, Αναψυ- 
κτηρίων και λοιπών τουριστικών εγκαταστάσεων. 

• Ανάπτυξη του Αθλητισμού. 

Η εξασφάλιση της αναγκαίας υποδομής σε χώρους 
εγκαταστάσεις (όπως ανοιχτά ή κλειστά γήπεδα) και εξο¬ 
πλισμό, η διοίκηση διαχείριση και εκμετάλλευση τους, η 
εξασφάλιση των αναλώσιμων αθλητικών ειδών και υλι¬ 
κών, η συνεργασία με το Αθλητικό Κέντρο και τους λοι¬ 
πούς φορείς του Αθλητισμού του Δήμου και των Δημοτι¬ 
κών Διαμερισμάτων, η στήριξη των ερασιτεχνικών αθλη¬ 
τικών τμημάτων, η διοργάνωση περιοδικών και ετήσιων 
ομαδικών ή ατομικών αθλημάτων και αγώνων μαζικών α- 
θλη μάτων για τη ν συ μμετοχή των νέων και γενικότερα των 
κατοίκων σε αθλητικές δραστηριότητες και εκδηλώσεις 
και μέσω αυτών η σημαντική, πολιτιστικ¥ή και πνευματική 
ανάπτυξη των κατοίκων. 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

Η Αναπτυξιακή Δημοτική Επιχείρηση Προσοτσάνης θα 
διοικείται από επταμελές (7 μέλη) Διοικητικό Συμβούλιο 
που θα οριστεί από το Δημοτικό Συμβούλιο (άρθρο 278 
παρ. 1 του Π.Δ. 410/95) μαζί με αναπληρωτές. Στο Διοικη¬ 
τικό Συμβούλιο θα συμμετέχουν: 

α. Τρεις (3) αιρετοί έκτων οποίων ο ένας θα προέρχεται 
από την μειοψηφία. 

β. Ένας (1) Τοπικός Σύμβουλος. 

γ. Ένας (1) εκπρόσωπος Κοινωνικού Φορέα. 

δ. Δύο (2) Δημότες ή κάτοικοιτου Δήμου Προσοτσάνης 
που θα έχουν πείρα ή γνώσεις σχετικές με το αντικείμενο 
της Επιχείρησης. 

ε. Ένας (1) εκπρόσωπος των εργαζομένων στην Επιχεί¬ 
ρηση όταν ο αριθμός των απασχολούμενων είναι μεγαλύ¬ 
τερος των 20 ατόμων (χωρίς αλλαγή της συστατικής πρά¬ 
ξης). Σ αυτή τη περίπτωση θα ορίζεται ένας δημότης αντί 
των δύο. 

στ .Όλα τα παραπάνω μέλη θα ορίζονται από το Δημο¬ 
τικό Συμβούλιο. 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης είναι πενήντα (50) χρόνια, 
από την δημοσίευση της απόφασης αυτής στην εφημερί¬ 
δα της Κυβερνήσεως. 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης είναι ο Δήμος Προσοτσάνης 
Ν.Δρόμος. 

• Επιχειρηματικές δραστηριότητες Διαφημίσεις 

Η εκμετάλλευση κοινοχρήστων χώρων που θα παραχω- 
ρηθούν από τον Δήμο στην Δημοτική Επιχείρηση για μι¬ 
σθώσεις σε διαφημιστικές εταιρίες και λοιπά φυσικά ή νο¬ 
μικά πρόσωπα. 

Εκτός των επιπλέον εσόδων θα εξασφαλιστεί η προβο¬ 
λή μεσώτων διαφημιστικών στοιχείων, ιδεών και μηνυμά¬ 
των του Δήμου και της Επιχείρησης που έχουν σχέση με 
την Πολιτιστική Ανάπτυξη, τον Αθλητισμό, το Περιβάλλον, 
την Υγεία (πρόληψη) κ.λπ. 

Τεχνικές μελέτες - Κατασκευές - Συντηρήσεις 

Εκπόνηση μελετών, κατασκευή και συντήρηση έργων, 
οικιστικές αναπλάσεις, διαμορφώσεις κοινοχρήστων χώ¬ 
ρων, κατασκευή και συντήρηση οδοστρωμάτων, έργων υ¬ 
ποδομής, συντήρηση των σχολικών και δημοτικών γενικά 
κτιρίων και εγκαταστάσεων. 

Η Δημοτική Επιχείρηση θα εγγράφει στο Νομαρχιακά 
Μητρώα και θα μπορεί να αναλαμβάνει έργα με απ’ ευθεί¬ 
ας αναθέσεις από το Δήμο και από ΟΤΑτου Νομού, προϋ¬ 
πολογισμού μέχρι 8.000.000 δρχ. (Άρθρο 291 παρ. 4 του 
Π.Δ. 410/95). 

Λοιπές Δραστηριότητες 

Η ανάληψη βιώσιμων επιχειρηματικών δραστηριοτήτων 
και η συμμετοχή σε άλλες επιχειρήσεις για την ανάπτυξη 
της περιοχής και την εξυπηρέτηση των κατοίκων του Δή¬ 
μου. 

• ΠΟΡΟΙ ΤΗΣ ΕΠΙΧΕΙΡΗΣΗΣ 

1. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

2. Έσοδα απάτη λειτουργία θεάτρου, κινηματογράφου 
και άλλων ψυχαγωγικών Κέντρων. 

3. Έσοδα από την οργάνζοση πολιτιστικών και ψυχαγω¬ 
γικών εκδηλώσεων. 

4. Έσοδα από εκδόσεις - εκτυπώσεις. 

5. Έσοδα από την υλοποίηση εκπαιδευτικών και επι¬ 
μορφωτικών προγραμμάτων. 


6. Έσοδα από την διαχείριση και εκμετάλλευση: 

- Βοσκοτόπων 

- Χιονοδρομικού Κέντρου Φαλακρού 

-Εστιατορίων-Αναψυκτηρίων και λοιπών Τουριστικών 

Εγκαταστάσεων του Δήμου. 

7. Έσοδα από την λειτουργία ή την ενοικίαση ακινήτων. 

8. Έσοδα από την εκμετάλλευση των κοινοχρήστων και 
λοιπών χώρων και την μίσθωση τους σε διαφημιστικές 
εταιρίες και λοιπά πρόσωπα για την προβολή διαφημιστι¬ 
κών μηνυμάτων. 

9. Έσοδα από την λειτουργία αθλητικών χώρων. 

10. Έσοδα από την κατασκευή, συντήρηση έργων και 
την εκπόνηση τεχνικών μελετών. 

11. Έσοδα από λοιπές επιχειρηματικές δραστηριότη¬ 
τες της Επιχείρησης που σε κάθε περίπτωση επιτρέπο¬ 
νται εφόσον δεν απαγορεύεται από την κείμενη Νομοθε¬ 
σία την σχετική με τις Επιχειρήσεις των ΟΤΑ. 

12. Έσοδα από την περιουσία της Επιχείρησης. 

13. Έσοδα από κληροδοτήματα εισφορές, χορηγίες, 
δωρεές κ.λπ. 

14. Έσοδα από λοιπές πηγές. 

• ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται: 

α. Με απόφαση του Δημοτικού Συμβουλίου με την από¬ 
λυτη πλειοψηφία των μελών του. 

β. Όταν λήξει χωρίς να παραταθεί. 

γ. Σε περίπτωση πτώχευσης της Επιχείρησης ακολου¬ 
θεί εκκαθάριση αυτής. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο. 

Η απόφαση αυτή επιβαρύνει τον προϋπολογισμό του 
Δήμου με το ποσό των 25.000.000 δρχ που θα διαθέσει ο 
Δήμος ως ιδία συμμετοχή, το οποίο θα αποδοθεί τμηματι¬ 
κά και βάσει των αναγκών που θα έχει η επιχείρηση. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, λειτουργία, η διαχείρι¬ 
ση και η εποπτείατης Επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ. (ΔΚΚ) 410/95. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Δράμα, 1 Μαρτίου 2000 
Ο Γ ενικός Γ ραμματέας Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




